Palestinar herria

**Palestinarrak** (, *al-Filasṭīniyyūn*, ) edo **palestinar arabiarrak** (, ''al-'arabi il-filastini*) Ekialde Hurbileko talde etnonazional bat dira. Palestinako biztanleak dira edo mendeetan zehar bertan bizi direnen ondorengoak, tartean judu eta samariarrak, egun kulturalki eta linguistikoki arabiarrak direnak. Palestina historikoan- egungo Zisjordania, Israel eta Gazako zerrenda- biztanleriaren %49a dira. Gainera, sionistek egindako garbiketa etnikoaren ondorioz (Nakba), diaspora zabala dute munduan zehar, eta erdiak aberrigabeak dira.

## Biztanle eta errefuxiatu kopuruak 
Palestinarrak guztira, iheslariak eta lekualdatuak barne, hamar milioi inguru dira, eta horien erdiak, gutxi gorabehera, Palestinako eskualde historikoan bizi dira, gaur egungo Israel, Palestinako Estatua eta Jordaniako mendebaldea barruan hartzen dituen eremuan. Gainerakoa, beste erdia gutxi gorabehera, palestinar diaspora izenez da ezaguna, eta horietako gehienak zenbait herrialdetan hiritartasunik ez duten errefuxiatuak dira. 2005ean, bi milioi eta erdi baino gehiago bizi ziren Jordanian, milioi bat Siria eta Libanoren artean, ia milioi erdi bat Saudi Arabian, eta milioi erdi inguru Txilen (arabiar mundutik kanpoko palestinar multzorik handiena).

Ekialde Hurbileko Palestinar Iheslariei Laguntzeko Nazio Batuen Agentziak (UNRWA) bost milioi baino gehiago palestinar iheslari ditu erregistratuta Gazako zerrendan, Zisjordanian, Sirian, Libanon eta Jordanian. Horietatik ia heren bat, 1,4 milioi baino gehiago, 58 errefuxiatu-kanpamentutan bizi dira. Errefuxiatu horiek 1948ko arabiar-israeldar gerraren ondorengo garbiketa etnikoarekin sortu ziren, eta Israelgo sionistek 700.000tik gora palestinarri kendu zizkieten etxea eta bizibidea. Sionistek egindako garbiketa etniko hartan —Nakba izenekoa— lekualdatu zirenak edo haien ondorengoak dira XXI. mendeko palestinar iheslariak.

Palestinako Estatistiken Bulego Nagusiaren (PCBS) kalkuluen arabera, Palestinako Estatuak 4.816.503 palestinar biztanle zituen 2016an. Horietatik 2.935.368 Zisjordanian bizi ziren (Ekialdeko Jerusalem barne); eta 1.881.135, Gazako zerrendan.

## Hizkuntza eta erlijioa 
Palestinar gehienak musulmanak dira, batez ere islamaren suni-adarrekoak, eta zenbait konfesiotako gutxiengo kristau garrantzitsu bat ere badago, baita komunitate samariar txiki bat ere. *Palestinar arabiarra'' etnonimoak iradokitzen duenez, palestinarren hizkuntza tradizionala (edozein erlijiotakoak direla ere) Palestinako arabiera da. Israelgo palestinarrak, askotan, elebidunak dira, hebreera ere erabiltzen baitute. Zenbait azterketa genetiko modernok iradoki duenez, palestinarrek, talde etniko gisa, «historiaurreko garaietatik eskualdean bizi izan den biztanle-nukleo baten ondorengo modernoak» dira, arabiera Hizkuntza franko gisa ezarri zuen konkista arabiar musulmanaren aurrekoak. Azkenean, biztanleen hizkuntza bakarra bilakatu zen arabiera, eta gehienak, denborarekin, islamera bihurtu ziren. Ameriketan bizi diren palestinarren %&nbsp;90 kristau erlijiokoak dira.

## Palestinar ospetsuak 
{{Wikidata list
|sparql=SELECT DISTINCT ?item WHERE {  ?item wdt:P27 wd:Q219060. ?item wdt:P31 wd:Q5}
|section=
|sort=label
|columns=label:Izen-abizenak,P19:Jaiolekua,P569,P570,P106:Jarduera,P21,P18 
|links=local
}}

## Erreferentziak 
## Ikus, gainera 
* Palestinako estatua
* Palestinako Estatuaren nazioarteko aintzatespena
* Gazako zerrenda
* Zisjordania

## Kanpo estekak